**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

 **«2010 во вылö Коми Республикаса республиканскöй бюджет йылысь» Коми Республикаса Оланпас олöмö пöртан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «2010 во вылö Коми Республикаса республиканскöй бюджет йылысь» Коми Республикаса Оланпас олöмö пöртан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöмö татшöм вежсьöмъяс:

1) содтыны татшöм 8.1 пункт:

«8.1. Муниципальнöй районъясса (кар кытшъясса) бюджетъяслы 2010 во вылö Коми Республикаса республиканскöй бюджетын урчитöм мукöд бюджеткостса трансферт тшöт весьтö сетны сьöм Коми Республикаса муниципальнöй велöдан учреждениеясын, кöнi збыльмöдöны улыс тшупöда велöдан уджтас, 1-4 класса велöдчысьясöс сёян-юанöн могмöдöм кузя мероприятиеяс вылö (челядь кындзи, кодъясöс государствосянь тырвыйö могмöдöны) 2010 волöн кöч тöлысь 1 лунсянь öшым тöлысь 31 лунöдз.

Урчитны, мый тайö пунктын индöм мероприятиеяс збыльмöдöм вылö муниципальнöй районлы (кар кытшлы) колана сьöмсö арталöны öти велöдчысь вылö 30 шайтысь муниципальнöй велöдан учреждениелöн велöдан планöн индöм велöдчан лунъяс серти районнöй коэффициент тöд вылö босьтöмöн, мыйöн вöдитчöны удждон дорö лöсялана велöдан учреждениеын.

 Öти велöдчысь вылö велöдчан лунö сёян-юанöн могмöдöм вылö сьöм ыдждаыс индексируйтсьö Коми Республикаса оланпас серти.»;

2) 9 пунктын:

а) 30 подпунктын «30 №-а содтöдын индöм серти.» кывъяс вежны «30 №-а содтöдын индöм серти;» кывъясöн;

б) содтыны татшöм 31 подпункт:

«31) 2010 во вылö Коми Республикаса республиканскöй бюджетысь Коми Республикаса муниципальнöй велöдан учреждениеясын, кöнi збыльмöдöны улыс тшупöда велöдан уджтас, 1-4 класса велöдчысьясöс сёян-юанöн могмöдöм кузя мероприятиеяс вылö муниципальнöй районъясса (кар кытшъясса) бюджетъяслы мукöд бюджеткостса трансферт сетан правилöяс – 31 №-а содтöд серти.»;

3) шуöмö содтыны 31 №-а содтöд тайö шуöм дорö индöм содтöд серти.

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2010 вося моз тöлысь 5 лун

251 №

Коми Республикаса Правительстволöн

2010 во моз тöлысь 5 лунся 251 №-а шуöм дорö

СОДТÖД

«ВЫНСЬÖДÖМА

Коми Республикаса Правительстволöн

2009 во öшым тöлысь 21 лунся 380 №-а шуöмöн

(31 №-а шуöм)

2010 во вылö Коми Республикаса республиканскöй бюджетысь Коми Республикаса муниципальнöй велöдан учреждениеясын, кöнi збыльмöдöны улыс тшупöда велöдан уджтас, 1-4 класса велöдчысьясöс сёян-юанöн могмöдöм кузя мероприятиеяс вылö муниципальнöй районъясса (кар кытшъясса) бюджетъяслы мукöд бюджеткостса трансферт сетан

**ПРАВИЛÖЯС**

1. Тайö Правилöясыс урчитöны 2010 во вылö Коми Республикаса республиканскöй бюджетысь Коми Республикаса муниципальнöй велöдан учреждениеясын, кöнi збыльмöдöны улыс тшупöда велöдан уджтас, 1-4 класса велöдчысьясöс сёян-юанöн могмöдöм кузя мероприятиеяс вылö муниципальнöй районъясса (кар кытшъясса) бюджетъяслы мукöд бюджеткостса трансферт сетан правилöяс (водзö – бюджеткостса трансфертъяс).

2. Муниципальнöй районъясса (кар кытшъясса) бюджетъяслы бюджеткостса трансфертъяс сетöны 2010 во вылö Коми Республикаса республиканскöй бюджетлöн своднöй бюджетнöй роспись серти да 2010 во вылö Коми Республикаса республиканскöй бюджетлöн кассöвöй план серти бюджеткостса трансфертъяс мынтöм вылö Коми Республикаса йöзöс велöдан министерстволы урчитöм бюджетнöй ассигнованиеяс да бюджетнöй обязательствояс лимитъяс мында.

3. Бюджеткостса трансферт сьöмсö вуджöдö Коми Республикаса йöзöс велöдан министерство Коми Республикаса сьöм овмöс министерстволöн лицевöй тшöт вылысь, мый восьтöма Коми Республикаса сьöм овмöс министерствоын, «Россия Федерацияса бюджетнöй система тшупöдъяс костын Федеральнöй казначейство органъясöн юклöм чöжöс» 40101 балансöвöй тшöт вылö, мый восьтöма Федеральнöй казначействолöн Коми Республикаын веськöдланiнлы.

Бюджеткостса трансфертъяссö пасйöма Россия Федерацияса бюджетнöй классификациялöн лöсялана код серти муниципальнöй районъясса (кар кытшъясса) бюджетъяслöн чöжöсъясын.

4. Бюджеткостса трансфертъяссö вуджöдöны быд тöлысь öнiя тöлысьлöн 2 лунöдз вося кассöвöй планысь 1/4 мында. 2010 вося öшым тöлысьын сьöмсö вуджöдöны 2010 вося прогноз серти муниципальнöй районъясса (кар кытшъясса) меставывса асвеськöдлан органъяслöн отчётъяс подув вылын 2010 вося öшым тöлысь 10 лунöдз кадколастö.

5. Муниципальнöй районъясса (кар кытшъясса) меставывса асвеськöдлан органъяс быд тöлысь, отчётнöй тöлысь бöрын мунысь тöлысьлöн 5 лунöдз, сетöны Коми Республикаса йöзöс велöдан министерстволы (водзö – Министерство) босьтöм бюджеткостса трансфертъяс видзöм йылысь отчётъяс Министерствоöн вынсьöдöм форма серти, кутшöмöс йöзöдöма урчитöм пöрадок серти Министерстволöн официальнöй öтуввез-сайтын сiйöс вынсьöдан лунсянь сизим уджалан лунöн.

Абу збыль юöр сетöм вöсна кывкутöны меставывса асвеськöдлан органъяс.

6. Бюджеткостса трансфертъяс лоöны торъя могаöн да мöд могъяс вылö найöс видзны оз позь.

Абу торъя могъяс вылö бюджеткостса трансфертъяс видзöм кузя кывкутöны Россия Федерацияса бюджетнöй законодательство торкöмысь законодательство серти.

7. 2011 вося тöвшöр тöлысь 1 лун вылö видзтöм бюджеткостса трансферт сьöм колясыс бöр бергöдсьö Коми Республикаса республиканскöй бюджетö.

Сэк, кор 2010 воын видзтöм бюджеткостса трансферт колясыс колö, индöм сьöм коляссö Коми Республикаса сьöм овмöс министерстволöн решение серти меставывса асвеськöдлан орган вермö видзны сiйö жö могъяс вылö öчереднöй финансöвöй воö пöрадок серти, кыдзи индöма Россия Федерацияса бюджетнöй законодательствоöн меставывса бюджетлысь рöскод збыльмöдöм вылö, мый могмöдсьö сьöмöн бюджеткостса трансфертъяс отсöгöн.».

Исакова 4 911 пас